คลอดกฎหมายสศช. ปรับโครงสร้างองค์กรใหม่รองรับภารกิจตามยุทธศาสตร์ชาติ20ปี
สภาพัฒน์เตรียมเสนอ ครม.อนุมัติกฎหมายฉบับใหม่เดือน ก.ย.นี้ หวังรองรับแผนปฏิรูปประเทศ
16 ก.ย. 2560

สภาพัฒน์เตรียมเสนอ ครม.อนุมัติกฎหมายฉบับใหม่เดือน ก.ย.นี้ หวังรองรับแผนปฏิรูปประเทศนายปรเมธี วิมลศิริ เลขาธิการ คณะกรรมการพัฒนาการเศรษฐกิจและสังคมแห่งชาติ (สศช.) เปิดเผยว่า ในเดือน ก.ย.นี้ สศช.จะเสนอร่างพระราชบัญญัติ (พ.ร.บ.) พัฒนาการเศรษฐกิจและสังคมแห่งชาติให้เข้าสู่ที่ประชุมคณะรัฐมนตรี (ครม.) พิจารณา ภายหลังได้ผ่านการเปิดรับฟังความคิดเห็นจากภาคประชาชนเสร็จสิ้นเพื่อให้เป็นไปตามมาตรา 77 รัฐธรรมนูญฉบับปัจจุบันอย่างไรก็ตาม กฎหมายฉบับนี้จะเป็นการปรับโครงสร้างของ สศช.ให้สามารถรองรับภารกิจการจัดทำยุทธศาสตร์ชาติระยะยาว 20 ปี และการปฏิรูปประเทศด้านต่างๆ ตาม พ.ร.บ.การจัดทำยุทธศาสตร์ชาติ และ พ.ร.บ.แผนและขั้นตอนการดำเนินการปฏิรูปประเทศที่เป็นงานสำคัญของรัฐบาลสำหรับสาระสำคัญของร่างกฎหมายใหม่นี้อยู่ที่การปรับปรุงภารกิจของ สศช. ในการวิเคราะห์สถานการณ์ และแนวโน้มในการกำหนดยุทธศาสตร์ และแนวทางการขับเคลื่อนประเทศไทยให้ชัดเจน มากขึ้น รวมถึงการวิเคราะห์แนวทางการขับเคลื่อนและทางเลือกของการพัฒนา โดยเฉพาะการกำหนดตำแหน่งเชิงยุทธศาสตร์ของประเทศในอนาคต ซึ่งการกำหนดยุทธศาสตร์ชาติ ถือเป็นเป้าหมายอนาคตของประเทศที่จะมีความชัดเจนทั้งในระดับพื้นที่ กลุ่มเป้าหมาย ประเด็นการพัฒนาหลัก และลักษณะของสังคมไทยในอนาคต โดยในขั้นตอนการทำงาน สศช. จะต้องให้ความสำคัญกับการจัดทำและขับเคลื่อนยุทธศาสตร์ภาคการบูรณาการเชิงพื้นที่ การพัฒนาภาคและเมืองมากขึ้นทั้งนี้ จึงต้องปรับแก้กฎหมายของ สศช.ฉบับเดิมที่ใช้มาตั้งแต่ปี 2521 ซึ่งไม่เคยได้ปรับปรุงแก้ไขมาเลย โดยจะให้สอดคล้องกับ พ.ร.บ.การจัดทำยุทธศาสตร์ชาติ และ พ.ร.บ.แผนและขั้นตอนการปฏิรูปประเทศ ที่กำหนดบทบาทภารกิจของ สศช.ไว้หลายเรื่อง โดยเฉพาะการกำหนดให้ สศช.ทำหน้าที่เป็นสำนักงานเลขานุการของทั้งสองคณะ"ตอนนี้กฎหมาย สศช.ใหม่กำลังเสร็จสมบูรณ์แล้ว จะเสนอให้ ครม.ได้เร็วที่สุดคือในเดือน ก.ย.นี้ โดยจะมีการปรับโครงสร้างส่วนต่างๆ ให้เหมาะสมรองรับการจัดทำยุทธศาสตร์ชาติและ การปฏิรูปประเทศ ส่วนเรื่องของกำลังคนนั้น ได้มีการคุยไว้เบื้องต้นแล้วกับสำนักงานคณะกรรมการพัฒนาระบบราชการ (ก.พ.ร.) เกี่ยวกับการเพิ่มกำลังคน แต่คงต้องรอข้อสรุปอีกทีในอีกไม่นานนี้เช่นเดียวกับการคัดเลือกคณะกรรมการระดับชาติที่ สศช.ต้องนั่งเป็นกรรมการ ตอนนี้ก็มีคณะกรรมการที่สำคัญที่ สศช.ต้องเข้าไปเป็นกรรมการกว่า 100 คณะ ซึ่งจากนี้ไปคงมาดูกันอีกทีว่าจะคัดเลือกอย่างไรเพื่อให้เหมาะสม เพื่อให้การทำหน้าที่มีประสิทธิภาพมากขึ้น" นายปรเมธี กล่าวก่อนหน้านี้ นายสุวิทย์ เมษินทรีย์ รมต.ประจำสำนักนายกรัฐมนตรี ได้มอบนโยบายปรับโครงสร้าง สศช.ให้รองรับกับภารกิจต่างๆ ทั้งภารกิจด้านการวิจัย คิดค้นนวัตกรรมทางนโยบายและยุทธศาสตร์ใหม่ๆ ให้สอดคล้องกับการเปลี่ยนแปลงของโลก ที่มีความยืดหยุ่นปรับเปลี่ยนได้ตามสถานการณ์นอกจากนี้ การปรับบทบาทของ สศช.เพื่อให้สอดคล้องกับสถานการณ์โลกเช่นเดียวกับหลายประเทศ โดยเฉพาะประเทศที่พัฒนาแล้วที่ปรับเปลี่ยนบทบาทหน่วยงานด้านการวางแผนเหมือน สศช.ให้รองรับต่อสถานการณ์ สามารถคิดค้นนวัตกรรมทางนโยบายการบริหารประเทศที่เป็นของตัวเอง เหมาะสมกับพื้นฐานของประเทศนายปรเมธี กล่าวว่า ตามเป้าหมาย สศช.ต้องมีหน่วยงานวิจัย วิเคราะห์ เทรนด์ของโลกในอนาคต เพื่อให้รับมือต่อการเปลี่ยนแปลงได้ทัน ไม่ว่าจะเป็น การเข้าสู่สังคมสูงอายุ การพัฒนาเมืองในภูมิภาคต่างๆ การพัฒนาทรัพยากรมนุษย์เพื่อรับการไปสู่ประเทศไทย 4.0 โดยจะต้องวิเคราะห์หาทางออกได้หลายๆ ทาง เพื่อที่จะตัดสินใจเลือกแนวทางที่ดีที่สุดของประเทศ มีการสร้างความร่วมมือกับองค์การระหว่างประเทศต่างๆ เพื่อให้เกิดการแลกเปลี่ยนข้อมูลความรู้เท่ากันกับการเปลี่ยนแปลง